ועדת העלייה, הקליטה והתפוצות, כנסת 25, פרוטוקול מספר 81, 2023-07-17 00:00

עודד פורר: אני מתכבד לפתוח את ישיבת ועדת עלייה קליטה והתפוצות

עודד פורר:  היום ה-17 ביולי 2023, כ"ח בתמוז תשפ"ג

עודד פורר:  דיון מספר 15 בנושא האולפנים

עודד פורר:  זה נראה כאילו יש לנו משימה לשבור את מספר הדיונים, אבל אני באמת אשמח לשמוע שאנחנו לא נצטרך עוד פעם

עודד פורר:       אז יש לנו בעצם שני דברים שנצטרך לעסוק בהם

עודד פורר:  אחד, זה סטטוס של המשא ומתן, שלהבנתי לא התקדם

עודד פורר:  שתיים, זה סטטוס של השוברים, שאני לא יודע מה הסיפור שם אבל גם שם נחשפנו למחסום שנוצר, זה כמו ביצה ותרנגולת

עודד פורר:  מי רוצה להתחיל? כן, בבקשה שירה גרוס, משרד האוצר

שירה גרוס: כן, משרד האוצר אגף שכר

שירה גרוס:  אני מבינה שמהצד זה נראה אולי שהמשא ומתן לא מתקדם, אבל אני כן רוצה לספר שאנחנו בשלבים אחרונים של המשא ומתן, שהועברו טיוטות

שירה גרוס:  אנחנו דווקא בהתקדמות מאוד משמעותית לקראת בעזרת השם סגירה וחתימה של ההסכם

שירה גרוס:  ההסכם צפוי להיכנס לתוקף בספטמבר

שירה גרוס:  יש סוגיות אחרונות שמנסים לראות מבחינת יישום של כל מיני נקודות אחרונות מול משרד החינוך, אבל כבר הועברו טיוטות להסתדרות המורים, וקיבלנו הערות

שירה גרוס:  זה ממש שלבים אחרונים של משא ומתן, ובעזרת השם נחתום בקרוב

עודד פורר: כן, מאיר אסרף, הסתדרות המורים

עמי אסף: שלום אדוני, אני שמח להיות כאן בוועדת הקליטה בדיון ה-15

עמי אסף:  אני חושב שהייתה כאן הזדמנות שוועדת הקליטה של הכנסת ליוותה משא ומתן וראתה איך הדברים מתקדמים והולכים ונסגרים

עמי אסף:  אני משתתף במה ששירה אמרה, באמירה שלה הברורה, שיש לנו עקרונות מסוכמים וכבר הוחלפו טיוטות

עמי אסף:  החלפת הטיוטות, המשמעות היא שכבר העקרונות של ההסכם מסוכמים, ואותם עקרונות כמובן שכדי יהיה להם תוקף מחייב מבחינה חוקית, זה דבר שצריך להיחתם כהסכם קיבוצי, להירשם

עמי אסף:  מבחינתנו אנחנו נמצאים בשלבים אחרונים

עמי אסף:       אני מבקש להודות לאדוני על הנחישות שהוא עושה במעקב אחרי הנושא

עמי אסף:  אני חושב שראינו שזה מאוד מאוד חשוב לך, לא רק ליפה בן דוד, מזכ"לית הסתדרות המורים, זה חשוב המורים של האולפנים, אלא גם לך

עמי אסף:  אני מחויב להגיד לכם שהסתדרות המורים היא הגוף היחידי שפעל בנושא הזה לאורך המשא ומתן, מהסגירה של ההסכם הכללי בשנה שעברה שעוסק בכל עובדי ההוראה, אנחנו עוסקים בנושא הזה, ואני מאמין שאנחנו נביא את זה לכדי פתרון מוצלח, שיאפשר את שיפור תנאי השכר והעובדה של עובדי ההוראה באולפנים

עודד פורר: אתם יכולים לתת לי לוחות זמנים?     

עמי אסף: אני לא יכול לתת לוח זמנים

עמי אסף:  אני יכול אבל לומר, שמניסיוני כשמחליפים טיוטות, האבנים המרכזיות שהיו אבני נגף, הוסרו, ואנחנו עכשיו ממש בסגירות משפטיות אחרונות כדי לבטא את אותן הסכמות, ושאותן הסכמות ימצאו ביטוי בהסכם קיבוצי

עמי אסף:  אני משוכנע גם שהדבר הזה יפורסם, יעשה פומבי, ואחד הדברים שאני מאמין בו, זה לא לפרסם עד שהדברים לא סגורים

עמי אסף:  כי במדינת ישראל אי אפשר לדעת עד שהדברים לא חתומים ומנועים, אנחנו עדיין קשובים ורואים איך הדברים מתקדמים ומה העמדה של האוצר, ומה העמדה שלנו, ואנחנו נביא את זה לכדי שיפור של תנאי העבודה של המורים שמלמדים באולפנים ללימוד עברית

עמי אסף:       האם זה יפתור את הבעיה? אני לא בטוח

עמי אסף:  אבל את חלקנו בשיפור התנאים של המורים הקיימים, מה שיאפשר משיכה של מורים חדשים, אנחנו מבצעים

עודד פורר: תראו, אני קודם כל שמח על ההתקדמות הזאת, זאת אומרת אנחנו מתקדמים לאט אבל מתקדמים

עודד פורר:  לקח לנו הרבה זמן עד שהייתה המסגרת התקציבית

עודד פורר:  בסוף מדובר בהסכם שכר שאין עליו הרבה לחץ ציבורי, כי מדובר בקבוצה קטנה של מורות ומורים

עודד פורר:  אנחנו מדברים על בערך, היו 500, נותרו להערכתי כ-400 פלוס מינוס עובדי הוראה

עודד פורר:  לא קבוצה גדולה, אין לה באמת את היכולת ללחוץ

עודד פורר:       מצד שני, הקבוצה שמקבלת את השירות של האולפנים, גם היא קבוצה שלא יודעת ולא יכולה ללחוץ

עודד פורר:  העולים החדשים זה כרגע אוכלוסייה הכי חלשה מהבחינה הזאת שרק נחתה פה

עודד פורר:  היא לא יודעת להילחם על הזכויות שלה בשלב הזה ולהרים קול מחאה

עודד פורר:  מה שאנחנו מנסים לעשות פה בוועדה, זה להיות קבוצת הלחץ הזאת על מדינת ישראל, כי מי שמשלם את המחיר בסוף, החברה הישראלית לא תמיד מבינה שהיא משלמת את המחיר בסוף

עודד פורר:  אבל החברה הישראלית תשלם את המחיר

עודד פורר:       על מה שקרה פה בחצי שנה האחרונה, החברה הישראלית תשלם

עודד פורר:  היא תשלם בכך שיש פה קבוצה של עולים שלא למדה עברית והשתקעה פה, ותעבוד או לא תצליח להתפרנס בהתאם ליכולות שלה ולכישורים שלה, עם כל התסכולים הנובעים מכך ועל כל המשמעויות של רווחה, שהמדינה תצטרך להשקיע בדברים אחרים במובנים האלה, כי לא למדו עברית

עודד פורר:  היא הפסידה כי היא השקיעה הרבה מאוד בלעודד אנשים לעשות עלייה לישראל, אבל אם הם עשו עלייה לישראל, לא הצליחו ללמוד עברית, לא נקלטו כאן ועזבו, הפסדנו אותם, והפסדנו לא מעט כאלה

עודד פורר:  והיא הפסידה בזה שהאירוע הזה ידוע גם בחו"ל, אז גם הרבה שחשבו לבוא לפה, אומרים רגע בואו, בטרייד אוף לא בטוח שכדאי לבוא לכאן

עודד פורר:       ולכן, אני אומר לכם

עודד פורר:  יש משאים ומתנים שכל הזמן שואלים אתכם, יש הרבה לחץ ציבורי

עודד פורר:  פה לא

עודד פורר:  הלחץ היחיד שיש לכם הוא זה שאתם צריכים לבוא אחת לשבועיים בערך לכאן ולספר איפה זה עומד

עודד פורר:  אני אומר לכם באמת, זה כבר אפילו לא יהיה רוח חגיגי ההסכם שכר

עודד פורר:  תגמרו את זה כבר

עודד פורר:  תסיימו את זה

עודד פורר:  אני מניח שלא מעט מורות, מורים, עוקבים אחרי הדיונים פה

עודד פורר:  א', אני שמח שיש להם איזושהי קרן אור של תקווה מבחינת זה שבאמת הוחלפו טיוטות, אנחנו כבר בשלב מאוד מאוד מתקדם, אבל זה עוד פרס

עודד פורר:  לפני תשעה באב, תעשו את החתימה אחרי תשעה באב, אבל לפני תשעה באב תגידו סיכמנו

עודד פורר:  יש?      

עמי אסף: אני רוצה להתייחס אדוני

עמי אסף:  למרות האמירה שהוועדה הפעילה לחץ ציבורי, אנחנו בהסתדרות המורים, כגוף שמייצג את עובדי ההוראה, אני חייב לומר שאותו לחץ הוא לא קיים אצלנו

עמי אסף:  ומדוע? כי אנחנו התחייבנו, יפה בן דוד התחייבה אישית למורות של האולפנים ללימוד עברית, יום אחרי החתימה של ההסכם שעדכנו בספטמבר האחרון, שהיא הוציאה אותם מהמשוואה בתיאום עם שר האוצר דאז, כדי לתת להם תוספות שכר משמעותיות יותר

עודד פורר: שר האוצר לשעבר בא לפה לוועדה לאחד הדיונים הראשונים בנושא הזה, בדיוק כדי להציג את התמונה שהייתה

עמי אסף: נכון, ועל כך אני מודה, ודווקא בגלל זה אני לא חושב שאנחנו, הסתדרות המורים, הרגישה לחץ בנושא

עמי אסף:  ההפך, שמחנו לבוא לפה ולראות שיש עוד גורמים שחושבים כמונו שחייבים לשפר את השכר ואת תנאי העבודה של המורים באולפנים

עמי אסף:  אני חייב לומר גם באותה נשימה, שגם משרד האוצר יודע, למרות המחלוקות שהיו, והוא גם עשה את שלו, בהקשר הזה שהוא הבין שצריך לתת יותר למורים של האולפנים ללימוד עברית

עמי אסף:  זה התחיל בתקופה של שר האוצר, שהבטיח את הדבר הזה בחתימת ההסכם, שר האוצר דאז חבר הכנסת אביגדור ליברמן, וזה נמשך גם בתקופה הזאת, כי האגף הממונה על השכר המשיך ומילא אחר ההחלטה של שר האוצר, ואחרי ההבטחה השלטונית שהושמעה כאן בוועדה גם אדוני

עודד פורר: תודה

עודד פורר:  מתי תעדכנו אותנו?      

שלומית אבינח: שבוע הבא אנחנו יוצאים לפגרה, זהו, שבוע אחרון

עמי אסף: אנחנו לא בפגרה, ביחסי עבודה אין פגרה, גם בבית הדין

עודד פורר: לא, אני לא רוצה לקבוע דיון מיוחד בפגרה על הסיפור הזה

עודד פורר:  אני רוצה שתוכלו לחזור לכאן

שירה גרוס: אני יכולה לעדכן שלומית בהתפתחויות

עמי אסף: אני גם יכול לעדכן לגבי מועד, ואז אנחנו נתאם מועד בנפרד אחרי הדיון

עודד פורר: אז תעשו בבקשה בדיקה על זה, בסדר? ואוצ'רים, כן

ד"ר שרי פייר: בוקר טוב לכולם, עכשיו תורי

ד"ר שרי פייר:  אז קודם כל, אני כמובן בשם המשרד מברכת על ההתקדמות במשא ומתן ובהסכם

ד"ר שרי פייר:  אני רוצה להתייחס לשאלה של השוברים, ברשותכם, בקונטקסט הרחב יותר, אחר כך אני גם אכנס לנתונים

ד"ר שרי פייר:       אז קודם כל, אתמול בערב סוף סוף אנחנו קיבלנו את הפנייה למיזם המשותף מהסוכנות, את האישור

ד"ר שרי פייר:  היום זה יעלה לוועדת המכרזים, ופה אנחנו ניתן פתרון ל-555 עולים בנגלה הראשונה

ד"ר שרי פייר:  אנחנו מדברים על מיזם משותף של מיליון שקל, זה חמסה חמסה חמסה

עודד פורר: שזה נקרא?     

ד"ר שרי פייר: למידה הפוכה

עודד פורר: תכף את תסבירי איך זה מתבצע, אני אתן תכף לסוכנות להסביר

ד"ר שרי פייר: אוקיי, אז אני אתן לרינה לדבר על זה

ד"ר שרי פייר:  במקביל, אנחנו ממש ממש מתקדמים עם כל מניפת המענים שבמסגרת תהליך הרפורמה בכל העברית, שהמשרד בוחן

ד"ר שרי פייר:  אנחנו מתקדמים לכיוון של אולפנים באקדמיה, במכינות, ביחידות ללימודי חוץ, לכ-1000 עולים, כולל מקצועות הרישוי

ד"ר שרי פייר:       אנחנו בשלבים אחרונים של עבודה על מבחן תמיכות לאולפנים ברשויות מקומיות, שיתנו מענה כבר ל-2500 עולים

עודד פורר: מה זה שלבים אחרונים למבחן תמיכות כזה?      

ד"ר שרי פייר: עניינים של תקציב

ד"ר שרי פייר:  המבחן כבר כתוב

עודד פורר: הוא אושר במשרד המשפטים?      

ד"ר שרי פייר: לא תמיכות של - - - זה תמיכות שמאושרת על ידי, תמיכות בגופים אחרים

ד"ר שרי פייר:  קול קורא

ד"ר שרי פייר:  ובמסגרת הרצון שלנו, בעצם אנחנו הגענו למסקנה מכל המחקרים והראיונות שעשינו פה עם בעלי עניין, רבים מהם פה יושבים על יד השולחן

ד"ר שרי פייר:  אז בעצם, כמו שכולנו יודעים – קליטה טובה מחייבת עברית

ד"ר שרי פייר:  עברית טובה, מחייבת קהילה

ד"ר שרי פייר:  ותמיכה, מעטפת, ולכן אנחנו גם בשלבים מתקדמים להפעלת תוכנית התאגדות עם העברית, שהיא תהיה גם לחו"ל וגם לארץ, דרך מערכת LMS, וטלגרם, שיהיו בה מנהלי קהילות, שבעצם יפעילו לימודי עברית, כולל סיטואציות שונות בעברית, כולל לימוד, והקהילה תלווה את עצמה לאורך כל הדרך

ד"ר שרי פייר:  במקביל, אנחנו מאוד מתקדמים גם עם קמפוס איי אל, לקורס לעברית בהתחלה לדוברי רוסית

ד"ר שרי פייר:  זה בעניין של המניפה

ד"ר שרי פייר:       ועכשיו אני רוצה להתייחס לנושא השוברים עצמם, שהם כמובן בינתיים פתרון בינתיים למה שיש

ד"ר שרי פייר:  עשינו במשרד מאמצים עילאיים באמת הן ממקורותינו, ובשלב זה, אתה זוכר לפני שבוע כשהיינו פה, היו לנו 423 ממתינים, הם קפצו ל-504 ממתינים

ד"ר שרי פייר:  בינתיים, אנחנו נוכל לכסות את כל ה-504 ממתינים האלה

עודד פורר: מתי?      

ד"ר שרי פייר: היום, מחר

ד"ר שרי פייר:  הם כבר רשומים אצלנו במערכת

ד"ר שרי פייר:  ובמקביל בימים הקרובים אנחנו מנסים להתארגן, מנסים ובטוחים שזה יתקיים, לעוד 300, ואחרי ה-800 האלה, אנחנו סמוכים ובטוחים שהנושא שלנו יעלה לכנסת, לזה דניאל יתייחס, ובאמת אנחנו מקיימים דיונים רציפים

עודד פורר: מה זה הנושא שלנו? מה הכוונה? על התקציב?      

ד"ר שרי פייר: על התקציב, כן

ד"ר שרי פייר:  על מה שדיברתי פה

דניאל בלנגה: להגדיל את תקציב השוברים

ד"ר שרי פייר:  להגדיל, כי יש בינינו הסכמות

עודד פורר: זה לא הופיע בספר התקציב?      

דניאל בלנגה: לא, זה עכשיו הגדלה

דניאל בלנגה:  רצינו בעצם לראות מה הולך להיות הביקוש לדבר הזה, ועכשיו אנחנו באמת מביאים את ההגדלה הזאת

עודד פורר: יש פנייה כבר בוועדת כספים?      

דניאל בלנגה: לא, כרגע לא

דניאל בלנגה:  ישבנו עם המשרד, גם בסוף שבוע שעבר, ביום רביעי גם, אתמול ביחד עם המנכ"ל, ביחד עם התקציבן, כדי להכין בעצם את הפנייה התקציבית

דניאל בלנגה:  וברגע שהפנייה תהיה על השולחן, אנחנו כמובן נשמח לעדכן

עודד פורר: מתי זה יגיע לוועדת כספים?      

דניאל בלנגה: אני לא יודע להגיד לוח זמנים

דניאל בלנגה:  << אורח >>     

עודד פורר: גם ועדת כספים יוצאת לפגרה

עודד פורר:  זה אומר שבעצם, ועדת כספים יכולה להתכנס בפגרה, אבל אני לא רואה את חבר הכנסת גפני מכנס אותה במהלך חודש אוגוסט או בערב ראש השנה

דניאל בלנגה: אנחנו נעשה את מירב המאמצים להביא את הפנייה כמה שיותר מהר לוועדה

עודד פורר: מתי תוכלו לתת לי לוח זמנים שהוא לא כמה שיותר מהר? שהוא לוח זמנים

דניאל בלנגה: אני לא יודע, אבל אנחנו כמובן נשמח לעדכן את הוועדה ברגע שזה יהיה

עודד פורר: מה חוסם מלעשות לוח זמנים אם סיכמתם?      

דניאל בלנגה: לא, כרגע בגלל שוועדת כספים אנחנו יודעים את ההתנהלות שלה, אנחנו לא רוצים - - -      

עודד פורר: תשים רגע בצד את ועדת כספים

עודד פורר:  אם סיכמתם אתם במשרד, משרד האוצר ומשרד הקליטה סיכמתם על התקציב?      

דניאל בלנגה: לא, סיכמנו על ההגדרה של השוברים

דניאל בלנגה:  יש פשוט עוד נושאים, ואנחנו רוצים להביא את כולם בפנייה אחת

דניאל בלנגה:  זו הסיבה לעיכוב

עודד פורר: בסדר, מזה שאתם רוצים להביא את כולם בפנייה אחת, לא תביאו פנייה

דניאל בלנגה: בסוף נביא פנייה

עודד פורר: מתי? הרי גם זה שתעביר פנייה היום לוועדת כספים, לא אומר שהיא בהכרח תדון בה בשבוע הקרוב, אתה גם את זה יודע

עודד פורר:  אבל אם לא תביא, בוודאי שהיא לא תדון בה

דניאל בלנגה: זה גם נכון

עודד פורר: בפסיכומטרי יש 'אם יש גשם – יש עננים', זה אותו דבר

עודד פורר:  אז אתם חייבים, בסיפור הזה יש דחיפות

עודד פורר:  יש דחיפות שאולי לא קיימת בפניות האחרות

עודד פורר:  אז אני מבקש, ואני מבקש שתפנה בבקשה לממונה שלך, בין אם זה הסגן או בין אם זה הממונה על התקציב, אני לא יודע

עודד פורר:  בקשה שלי – תעבירו קודם כל את הסיפור הזה של לימודי עברית, כל הדברים אחרים אני אפילו לא יודע מהם בסיכום התקציבי

עודד פורר:       זה אירוע

עודד פורר:  שתבין, זה אירוע

עודד פורר:  אתם נמצאים פעמיים באירוע

עודד פורר:  אתם נמצאים באירוע שבו גם ליך שייחתם ההסכם שכר באולפנים, זה בסך הכל ירדה מהפרק הבעיה של עזיבת מורי האולפנים, ואולי יצליחו לגייס חדשים

עודד פורר:  זה לא אומר שייפתחו מחר עוד הרבה אולפנים חדשים

עודד פורר:  אתם נמצאים בבעיה, ולכן אם אתה אומר לי תשמע, השוברים האלה, התקציב יהיה בנובמבר - - -     

דניאל בלנגה: לא, הכוונה היא ממש לא שזה יגיע בנובמבר

עודד פורר: יש מענה ל-500 ממתינים

ד"ר שרי פייר: ויהיה עוד כמה ימים לעוד 300

ד"ר שרי פייר:  אנחנו מגייסים עוד ממקורותינו, באמת, אנחנו מלהטטים כדי לתת

ד"ר שרי פייר:  כי אנחנו יודעים כמה זה דחוף

עודד פורר: כמה עולים באים ביולי-אוגוסט? להערכתי לא מעט

עודד פורר:  יולי-אוגוסט זה החודשים, מה הם יעשו בספטמבר? איפה הם ילמדו? אני רוצה רק לסכם את הנקודה הזאת, לא אחפור על זה עוד פעם

עודד פורר:  בקשה שלי אליך – תעדכנו בבקשה את מנהלת הוועדה, אתם גם לא חייבים להיענות, זו בקשה

עודד פורר:  אני מבקש שאת הסוגייה הזו, את הפנייה בנושא השוברים, להעביר עוד היום, מקסימום מחר לוועדת כספים

עודד פורר:  מה יש לכם בדברים האחרים אני לא יודע, זאת הבקשה שלי

עודד פורר:  לדעתי אפשר

עודד פורר:       אם אתה כבר מתייחס, מה לגבי הנושא של החלטות הממשלה 1276 ו-1364 לגבי תקציב החינוך? סוגיה שעלתה פה על ידי משרד החינוך בישיבה הקודמת

דניאל בלנגה: מצטער, אני לא מכיר את הסוגייה

עודד פורר: אז חבל, אבל בדיון שקיימנו שבוע שעבר, אתם לא הייתם, היה לכם כנס, אתם אמורים להתעדכן

עודד פורר:  החלטת 1276 מה-14 במרץ, ו-1364 מה-10 באפריל, מתייחסות לתקציב המיוחד שניתן עקב הגידול הגדול בעלייה

עודד פורר:  ובהחלטות האלה, בין היתר יש תקציב שמיועד למשרד החינוך

עודד פורר:  כל האירוע הזה היה נכון עד לסוף שנת הלימודים שהסתיימה

עודד פורר:  הולכת להיפתח שנת לימודים בספטמבר, בלי תקציב לטובת ילדי העולים במובנים האלה

עודד פורר:  זאת חתיכת סוגייה

עודד פורר:  זה אירוע

עודד פורר:  זה אירוע שנוגע בילדים, זה אירוע מאוד מאוד משמעותי, הוא עלה ממשרד החינוך עוד פעם

עודד פורר:  אני מרגיש כאילו רק אותנו זה מעניין, אבל זה צריך לעניין אתכם לא פחות

עודד פורר:  גם את משרד הקליטה וגם את משרד האוצר וגם את משרד החינוך

דניאל בלנגה: אני אגיד שהסוגייה הזאת באמת יותר קשורה לצוות חינוך אצלנו, אני כמובן אבדוק איתם, ואני אראה האם הגיעה דרישה

עודד פורר: אז אני מבקש שתעבירו התייחסות לוועדה בעניין הזה

ד"ר שרי פייר: אני רק רוצה ברשותך אדוני, להתייחס, שאנחנו בינתיים נותנים במסגרת פלא ובמסגרת יעל, שיעל זה מ-א' עד ו', ופלא מ-ז', אנחנו נותנים ל-5200 ילדים עולים, רבים מהם מהעלייה האחרונה, פתרון במסגרת החינוך הבלתי פורמלי

עודד פורר: כן, אבל חלק ממה שכולל התקציב הזה, זה התקציב של המגשרים במשרד החינוך, זה התקציב של שורה ארוכה של דברים

עודד פורר:  זה תקציב שהוא במשרד החינוך, זו שורה ארוכה של דברים שהיא קריטית מאוד בהיבט הזה

ד"ר שרי פייר: אני מסכימה, רק הסתכלת גם עלינו, אז אני אומרת מבחינתנו

עודד פורר: עליכם כי אני חוזר ואומר, אני מנסה להשריש את התפיסה הזאת גם אצלכם

ד"ר שרי פייר: זה צריך להיות ביחד

עודד פורר: למשרד הקליטה לא רק הפעולות הישירות שעושה משרד הקליטה יש משמעות

עודד פורר:  משרד הקליטה צריך לפעול מול המשרדים האחרים, כדי שהם יעשו את מה שנדרש מהם בהיבט של קליטה, כי לכל משרד יש את החלק הזה

ד"ר שרי פייר: אנחנו עושים זאת, בהחלט

עודד פורר: גם אם זה לא בתקציב שלכם

ד"ר שרי פייר: נכון

עודד פורר: הסוכנות היהודית

עודד פורר:  רינה זסלבסקי, בבקשה

רינה זסלבסקי: שלום

רינה זסלבסקי:  קודם כל אנחנו שמחים מאוד על היציאה למיזם המשותף עם משרד העלייה והקליטה, ואצלנו אין שום פגרה, אנחנו נערכים

רינה זסלבסקי:  אנחנו מקווים שכמו ששרי אמרה, שזה יעבור מהר את כל התחנות הפורמליות בדרך, ונוכל ככה לסכם ולחדד את דרכי הפעולה

רינה זסלבסקי:  אבל כעיקרון, כיוון שזה מבוסס על הפיילוט שאנחנו עשינו מתקציב הגרנד שהשגנו, תקציב כספי החירום, אז אנחנו בעצם כבר מפעילים 17 כיתות

עודד פורר: איך זה עובד? זה הכל אונליין?      

רינה זסלבסקי: זה הכל מקוון, האנשים מתכוננים לקראת השיעור בבית על בסיס הלומדה בשפה הרוסית שפיתחנו עבורם, והם בעצם נדרשים לבוא לשיעור מוכנים, ואז זה בעצם הוכיח את עצמו כמשהו מאוד יעיל, כי זה חוסך את זמן השיעורים הפרונטליים, ואנשים יכולים לשלב את זה

עודד פורר: אני ארצה שתראו לי את זה

רינה זסלבסקי: אני אשמח

רינה זסלבסקי:  ואנשים בעצם לומדים בבית, יכולים ללמוד את זה כמה שהם רוצים ולחזור על זה כמה שהם רוצים, כדי לבוא לגמרי מוכנים, ולכן השיעורים הפרונטליים הם בעצם רק פעמיים או שלוש פעמים בשבוע

עודד פורר: אז ברגע שתקבלו את השיעור, זה מיידי בעצם?      

רינה זסלבסקי: כן, אנחנו נתחיל לפתוח באופן מיידי את הכיתות מהמורים שכבר הכשרנו, ובמקביל נמשיך להכשיר עוד מורים כדי להרחיב את המניפה

עודד פורר: יפה

עודד פורר:  מי ביקש עוד?      

שלומית אבינח: אלכס ורונן

עודד פורר: בבקשה

אלכס ללוש: שלום אדוני היו"ר

אלכס ללוש:  קודם כל אני רוצה להודות לד"ר שרי פייר ולצוות שלה על המאמצים לפתור את הבעיה של הוואוצ'רים

אלכס ללוש:  רק רוצה להדגיש, שבקיץ זה זמן קריטי מאוד לוואוצ'רים, זה הזמן שאנחנו מקבלים הכי הרבה ביקוש

אלכס ללוש:  גם קיץ, גם ספטמבר-אוקטובר, בגלל שהאולפנים של משרד החינוך סגורים באוגוסט

עודד פורר: לתשומת לב משרד האוצר מה שנאמר פה

עודד פורר:  זאת העונה שבה יש את הדרישה הגבוהה ביותר, וגם העלייה הגבוהה ביותר

אלכס ללוש: כן, אז הרבה עולים תיכננו את העלייה שלהם כדי ללמוד בקיץ ולהתחיל לעבוד אחרי החגים, ומאוד מאוד קריטי לפתור את זה

אלכס ללוש:  גם ספטמבר הוא זמן חזק, אני מניח שעם המספר הוואוצ'רים שציינת, אולי נגיע לאמצע אוגוסט-סוף אוגוסט, ונדרש שם פתרון נוסף

אלכס ללוש:       עכשיו, אני מציע גם אפשר כי הבעיה היא לא לוגיסטית

אלכס ללוש:  יש לנו את התלמידים, יש לנו את המורים, הכל מוכן, זה בעיה בירוקרטית

אלכס ללוש:  אז אם התקציב הוא בטוח, העולים מחכים בעצם לאישור זכאות, שזה אישור שנותן משרד הקליטה בשביל שאנחנו נוכל להתחיל את הקורס איתם

אלכס ללוש:  אנחנו גם מוכנים לדחות תשלומים, כי התלמידים צריכים לשלם

אלכס ללוש:  אנחנו מוכנים לדחות תשלומים עד שהבעיה התקציבית תיפתר, העיקר שנתחיל בשיעורים כמה שיותר מהר

עודד פורר: תודה

עודד פורר:  רונן

רונן הופמן: תודה

רונן הופמן:  אני רוצה להוסיף, אין לי כל כך מה לתרום בנושא הראשון הזה, ולכן אני רוצה להוסיף נגזרת שנייה על המשבר הזה, וזה הנושא של אי הכרה של משרדים אחרים באולפני השוברים

רונן הופמן:  אני מחזיק ביד כרגע תעודה שחתומה כביכול על ידי משרד הקליטה, עם לוגו של משרד הקליטה, תעודת סיום אולפן בציון 91, אחות במקצועה, במקרה של אולפן שלי

רונן הופמן:  היא ניגשה עם התעודה הזאת למשרד הבריאות, למנהל הסיעוד, כי היא חייבת את זה כדי לקבל רישיון

רונן הופמן:  אמרו לה אנחנו לא מכירים

רונן הופמן:  פנו למשרד הקליטה, משרד הקליטה אמרו זה לא בפיקוח

עודד פורר: יש לנו בשעה 11:30 דיון על נושא אחיות בסיעוד

רונן הופמן: כן, אבל הדיון הוא לא על מנהל הסיעוד

רונן הופמן:  מנהל הסיעוד בדקו עם משרד הקליטה, ומשרד הקליטה אמרו אתם צודקים, אנחנו לא מפקחים על איכות הלימוד הזאת

ד"ר שרי פייר: זו לא התשובה שקיבלת ממני

רונן הופמן: לא, לא ממך

רונן הופמן:  מאחרים, במדורים אחרים

רונן הופמן:  אני אוכל גם אחר כך להראות, פנתה לאולפן שלי ואמרו לה שם – אנחנו מוכרים על ידי משרד החינוך ומשרד הבריאות

רונן הופמן:  הלכה, שילמה, השתמשה בוואוצ'ר

עודד פורר: שרי

ד"ר שרי פייר: אוקיי, אז קודם כל ברמה הטכנית

ד"ר שרי פייר:  אני אתחיל להפך, אנחנו דורשים סטנדרטיזציה, הסכמנו על זה גם עם משרד החינוך בשולחנות העגולים

ד"ר שרי פייר:  אנחנו דורשים סטנדרטיזציה גם של רמות הלימוד, גם של המבחנים

ד"ר שרי פייר:  מבחן צריך להיות מבחן אחד, מה גם שכותבת המבחנים שלנו, היא גם שנים רבות כתבה את המבחנים של משרד החינוך

ד"ר שרי פייר:       לעצם העניין עכשיו, בינתיים משרד החינוך עוד לא מסכים לעניין הזה

ד"ר שרי פייר:  אנחנו שוב פועלים לקדם את הנושא הזה

ד"ר שרי פייר:  בינתיים, אנחנו הודענו מראש לכל המפעילים שלנו של הוואוצ'רים ולכל התלמידים העולים, שהמבחנים האלה שלנו לא מוכרים בשלב זה למקצועות הרישוי בלבד, שזה אחיות, רופאים

עודד פורר: אבל למה?      

ד"ר שרי פייר: הם לא מוכנים

עודד פורר: מי זה הם?      

ד"ר שרי פייר: גם משרד החינוך

ד"ר שרי פייר:  ברגע שמשרד החינוך יכיר בזה, אז גם היתר

עודד פורר: טוב, אז צריך את משרד החינוך פה

ד"ר שרי פייר: אבל שוב אני אומרת, בשולחנות העגולים שקיימנו עם משרד החינוך, כולנו הגענו למסקנה שזה מה שצריך לעשות

עודד פורר: אבל אם הגעתם למסקנה, למה אתם לא עושים את זה?      

ד"ר שרי פייר: אתה יודע, צריך שניים לטנגו

רונן הופמן: אני רק אומר שלזכותו של מעוז והצוות שלו, כשהעליתי בפניהם את הסוגייה הם אמרו זה אכן לא מוכר, אבל הם הצליחו את אותה אחות ספציפית, זה מקרה פרטני

עודד פורר: בסדר, גם אם זה יהיה באמצע הדיון הבא, אני אעצור אותו ואני אתייחס לזה

עודד פורר:  כן רינת

רינה זסלבסקי: אני רציתי להגיד עוד משפט, אני חושבת שאני מדברת על זה בעשר השנים האחרונות בכל ההזדמנויות במפגשים עם משרד החינוך, ובאמת זה משהו שזועק לשמיים

עודד פורר: אגב, כשסיימו את האולפן של הסוכנות היהודית גם לא יהיו?      

ד"ר שרי פייר: הם יעברו את הבחינה שלנו, את מערך הבחינות שלנו והם יקבלו תעודה שלנו

עודד פורר: והיא לא מוכרת בארץ

ד"ר שרי פייר: היא לא מוכרת למקצועות הרישוי

עודד פורר: חלם

רינה זסלבסקי: אני יכולה להגיד שבעצם ההתנגדות היא נובעת מזה שהם כביכול לא רוצים לקחת על זה אחריות

רינה זסלבסקי:  אבל בעצם, בכל הקנה מידה העולמי, יש מבחן נפרד שלא קשור ללימודים, כמו טוייפל וכל מיני סוגים של מבחנים בעולם, שקובעים איזשהו סטנדרט שהוא משותף לכולם

עודד פורר: ברור

עודד פורר:  קונסטנטין שוויביש

קונסטנטין שוויביש: שלום, קונסטנטין שוויביש מנכ"ל איגוד מורים עולים

קונסטנטין שוויביש:  בדיוק בהמשך אנחנו, נקלטו במערכת שלנו - - - בבתי ספר 1000

קונסטנטין שוויביש:  נקלטו אצלנו כ-60-65 מטפלות, אשר עולות חדשות מהשנה וחצי האחרונות

קונסטנטין שוויביש:  אנחנו פיתחנו כבר קורס למטפלות, מבחינה של מטפלות אמורות לפי החוק החדש לעבור מבחן

קונסטנטין שוויביש:  עכשיו, המבחן הוא בעברית, ובן אדם שהוא שנה-שנה וחצי בארץ, אין לו שום סיכוי גם לעבור את המבחן וגם קורס בעברית

קונסטנטין שוויביש:       אז אנחנו פיתחנו קורס שהוא מוסיף לאוצר המילים הכללי, גם מושגים ספציפיים של עבודה של מטפלות לגיל הרך

קונסטנטין שוויביש:  ופה שאלה – האם אנחנו יכולים גם כן להשתתף בקול קורא אשר דיברת עליו משרד הקליטה? כאחד מהגופים

ד"ר שרי פייר: לשאלות פרטניות אנחנו נשמח, שוב, זה תלוי בעמידה בהוראות השעה, ובתפקידים

ד"ר שרי פייר:  בשלב זה, מאגר מוסדות הלימוד שלנו לא פתוח לספקים נוספים, כי אנחנו כרגע מפעילים חשיבה מחודשת על כל הנושא, על כל התנאים

ד"ר שרי פייר:  ברגע שאנחנו נסיים את זה, אנחנו נפתח אותו

ד"ר שרי פייר:  ושוב, אם בעיה פרטנית, אתה יותר ממוזמן לפנות

קונסטנטין שוויביש: אוקיי, תודה רבה אנחנו נפנה

קונסטנטין שוויביש:  האם יבוא לידי ביטוי שינוי בשכר של מורים בסכום של ואוצ'רים? אם יהיה שינוי בשכר עבודה של מורים?      

עודד פורר: שכר עבודה של מורים יסוכם בהסכם השכר

עמי אסף: מי שהסתדרות המורים מייצגת, שר החינוך יחתום על הסכם קיבוצי

קונסטנטין שוויביש: נכון, כלומר הסכום של ואוצ'ר - - -      

עודד פורר: לא קשור לוואוצ'רים

קונסטנטין שוויביש: אבל ואוצ'ר קשור לשכר המורים

קונסטנטין שוויביש:  כלומר, אם שכר מורים יעלה, אז גם סבסוד אמור לעלות

עודד פורר: בסדר, הוואוצ'רים זה בהתאם למכרז

עודד פורר:  אני מניח שמשרד הקליטה עושה, ויעשו את החשבון שלהם

עמי אסף: אני רוצה לנצל את ההזדמנות לקרוא לכל המורים שהם מורים ללימוד עברית, זה שהסתדרות המורים ומשרד האוצר ומשרד החינוך - - -     

עודד פורר: אז רגע אז חתמתם?      

עמי אסף: לא, אני מחכה שהם יגיעו להסכמה על עקרונות, וכבר הייתה כאן אמירה ברורה של משרד האוצר, שבספטמבר הקרוב - - -     

עודד פורר: יופעל ההסכם, כן

עמי אסף: אני קורא למורים, לבחון את ההצטרפות למערך של הוראת העברית, במשרד החינוך

עודד פורר: תודה, וואוצ'רים זה עניין של קלקולציה פרטית שכל אחד יעשה לעצמו

עודד פורר:  מעוז ברוך הבא, מה שלומך?      

מעוז ביגון: צר לי על העיכוב

שלומית אבינח: הוא נחת היום בבוקר

עודד פורר: מאיפה? לא משנה, לא נביך אותך

עודד פורר:  סוגייה שעלתה פה, והתשובה שלך חשובה

עודד פורר:  עולה לומר באולפן ואוצ'רים, ועושה את המבחן של משרד העלייה והקליטה, למקצועות הרישוי המבחן הזה לא מוכר

עודד פורר:  נשאלת השאלה מדוע, ומה צריך לעשות כדי שזה יהיה מוכר

מעוז ביגון: טוב, מקצועות הרישוי זה לא האולפן הראשוני

מעוז ביגון:  אולפני הוואוצ'ר עסוקים בעיקר, לפי מה שאני יודע לפחות, באולפן הראשוני

עודד פורר: לא, הוא עשה מבחן שהוא מבחן שתואם למקצוע הרישוי

רונן הופמן: לא עברית, רפואית או, סתם נגיד אחות צריכה רמה ג' ציון 70

רונן הופמן:  זהו, מבחן רגיל

מעוז ביגון: אז זו שאלה אחרת מה שהוא שואל

מעוז ביגון:  אני אגיד באופן עקרוני, מקצועות הרישוי כגון רפואה, אחיות, וטרינר, מהנדס, המון מקצועות רפואה, יש טרמינולוגיה רלוונטית למקצוע, שאנשי החינוך אצלנו התמחו בדבר הזה, ובהסכם שיש לנו עם משרד הקליטה ועם משרד הבריאות - - -     

עודד פורר: אם אני רוצה לעשות את המבחן בלי לעשות אולפן?      

מעוז ביגון: כיום אני לא יודע שזה אפשרי

עודד פורר: למה?     

ד"ר שרי פייר: אצלנו אפשר

עודד פורר: למה לא? אני באתי, אני למדתי, אני עליתי

עודד פורר:  עלה מישהו מלא יודע איפה, מרוסיה, והוא למד שם עברית על בוריה

עודד פורר:  זה היה הציונות שלו, הוא יודע עברית על בוריה

עודד פורר:  הוא בא, הוא רוצה לעשות מבחן

עודד פורר:  מה הוא צריך עכשיו לבלות באולפן חצי שנה?      

מעוז ביגון: אני אומר, זה תלוי איזה מקצוע, לפחות לגבי האחיות מה שהזכרת פה

רונן הופמן: אבל שוב מעוז, זה לא עברית לאחיות או עברית רפואית

עודד פורר: לא, לא, יש פה שתי שאלות כבר שנולדו מהסיפור הזה

עודד פורר:  האחת, מדוע אני לא יכול לגשת למבחן גם אם לא למדתי באולפן?      

מעוז ביגון: אז אני אומר, אני אענה על השאלה הראשונה קודם ואז על השנייה

מעוז ביגון:  לגבי האחיות לצורך הדוגמה, אם הם מגיעים אלינו, מגיעה אחות, עלתה לארץ והיא ברמת עברית טובה, היא עוברת מבחן מיון ראשוני של רמה ג' והיא עברה אותו בהצלחה, היא לא צריכה ללמוד עוד פעם

מעוז ביגון:  אם את המבחן מיון שלנו היא עברה בהצלחה, היא יכולה להתקבל ולהיות אחות אם היא עברה רמה ג' של המבחן מיון שלנו, זה לגבי האחיות

מעוז ביגון:       לגבי כאלה שיבואו להיבחן, נגיד רופא שרוצה לבוא להיבחן ישר במבחן של טרמינולוגיה רפואית, זה בלתי אפשרי

מעוז ביגון:  זה דומה שתבוא לאוניברסיטה, ובאוניברסיטה יגידו אתה רוצה תואר ראשון? בוא תעשה רק את המבחן בסוף ותקבל תואר ראשון

מעוז ביגון:       (היו"ר ולדימיר בליאק, 10:34)     

ולדימיר בליאק: אבל זה מבחן שפתי, זה משהו אחר

ולדימיר בליאק:  זה לא בר השוואה מפטור מאוניברסיטה

מעוז ביגון: כל אחד בוחר לעצמו אם זה בר השוואה או לא, זה לא איזשהו משהו שאנחנו קבענו, משרד החינוך קבע או משהו כזה

מעוז ביגון:  הרגולציה בעיקר של משרד הבריאות לצורך העניין ורופאים, הבינה כדי שהרופא ייקלט טוב במחלקה, יידע לתקשר עם הפציינטים, עם הצוות הרפואי והכל, הוא צריך לעבור איזשהו מסע מסוים

מעוז ביגון:  המסע הזה זה לא רק המבחן בסופו

מעוז ביגון:  טרמינולוגיה זה ספר עב כרס שעוברים אותו הרופאים, וזה מוכיח את עצמו בסופו של דבר

מעוז ביגון:  האם אולפן ואוצ'ר יכול לעשות את זה? אולי

מעוז ביגון:  אבל צריך להבין שההכשרה של מורה לטרמינולוגיה רפואית, זו לא הכשרה של מורה רגיל אצלנו

מעוז ביגון:  זה בתחום המורים הוותיקים יותר, שעברו את ההכשרה, שכתבו את ספר הלימוד בעצמו

מעוז ביגון:       זה סילבוס מאוד מפורט והכל, זה מתחיל במחלקות השונות, כמו שהם עוברים בטיפול נמרץ, והם עוברים בפנימית, והם עוברים בכל המחלקות והכל, הספר בנוי בצורה כזאתי שכל רופא שיגיע, בכל מחלקה שהוא ייקלט, הוא יוכל להיקלט בצורה מיטבית וייתן את המענה הרפואי המתאים

שלומית אבינח: אבל רגע עכשיו יש מחסור באולפנים

מעוז ביגון: אין מחסור בנושא הזה

מעוז ביגון:  זאת אומרת, אנחנו נתנו תיעדוף בהתחלה

ולדימיר בליאק: אין לך המתנה?      

מעוז ביגון: לא, כמעט ולא

ולדימיר בליאק: מה זה כמעט ולא?      

מעוז ביגון: כמעט ולא, זה אומר, יש לנו עכשיו במקביל, לפי דעתי רופאים יש לנו חמש קבוצות במקביל

מעוז ביגון:  כל קבוצה, אנחנו עושים את זה היברידי אז אנחנו מעמיסים, 45 תלמידים לומדים במקביל ולא עד 25 כמו ברגיל

מעוז ביגון:  אני לא יודע שיש לנו המתנה למשל של מקצועות הרפואה שנתנו תיעדוף לאור מה שעלה פה בוועדה במהלך הדיונים, ואם יש אני אשמח לדעת כדי לקצר תהליכים בדבר הזה

מעוז ביגון:       יש לנו מורים שזה המקצוע שלהם, ואנחנו "בזבזנו אותם" על האולפנים הראשוניים שהיה שם צוואר בקבוק

מעוז ביגון:  היום אני יודע להגיד בתוכנית עבודה מסודרת ביחד עם הגברת קלאודיה כץ ממשרד הקליטה

מעוז ביגון:  יש לנו את האולפנים התעסוקתיים למקצועות השונים, באופן די מסודר

מעוז ביגון:  יודעים מה נפתח הקורס, מתי הוא אמור להיסגר, ואני לא מכיר שיש איזשהו צוואר בקבוק משמעותי

רונן הופמן: אני רוצה רק להבהיר, יש פה איזשהו בלבול

רונן הופמן:  אני לא מדבר על האולפנים התעסוקתיים, זה בסדר

רונן הופמן:  אחות וקלינאית תקשורת לצורך העניין, לא צריכות מבחן תעסוקתי, הן צריכות מבחן ג'

רונן הופמן:  איך עושים שתהיה איזושהי אקרדיטציה שלכם למבחנים?     

מעוז ביגון: אנחנו לא יודעים מה קורה במקומות הפרטיים

ולדימיר בליאק: אז מי יודע?      

עמי אסף: אדוני היו"ר אני רוצה לציין, משרד האוצר הודיע פה שהגענו להסכמות ויש חילופי טיוטות לגבי הסכם קיבוצי חדש, שעוסק בתנאי העבודה והשכר של המורים באולפנים ללימוד עברית

עמי אסף:  שר החינוך מעורב בנושא הזה באופן מלא, משרד האוצר, שר האוצר מעורב בנושא הזה, והסתדרות המורים כמובן, מזכ"לית הסתדרות המורים לא הפסיקה לדרוש אף פעם לשפר את התנאים

עמי אסף:       למה אנחנו רוצים לשפר את התנאים? אנחנו אומרים את זה כאן מפורש – כדי שמשרד החינוך יוכל לקלוט יותר מורים, ולתת מענים גם בסוגיות האלה, והדבר הזה קורה

עמי אסף:  בספטמבר אנחנו שמענו כאן את ההצהרה ממשרד האוצר, שבספטמבר הקרוב יופעל ההסכם החדש של האולפנים ללימוד העברית, וזאת בשורה משמעותית

ולדימיר בליאק: כלומר עד ספטמבר הוא ייחתם?      

עמי אסף: עד ספטמבר הוא צפוי להיות מופעל

ולדימיר בליאק: אוקיי

מעוז ביגון: אני רוצה להדגיש עוד משהו, כיוון שהבנו שיש צורך מאוד משמעותי בגורמים רפואיים למערכת הרפואה בארץ, אז עשינו פיילוט ואני חושב שהוא היה מוצלח, ביחד עם נפש בנפש וגורמים נוספים, ומשרד הקליטה כמובן, ללמד את הרופאים את הטרמינולוגיה הרפואית עוד כשהם בחו"ל

מעוז ביגון:  לא לחכות

עמי אסף: כמה תקנים פנויים יש לך באולפנים? צריך לאייש תקנים

מעוז ביגון: יש לי חוסר במורים, אבל אני אומר

עמי אסף: יש לך חוסר במורים ויש לך חוסר בתקינה

עמי אסף:  יש לך מספיק תקינה לקלוט עוד מורים חדשים שאין לך אותם היום

מעוז ביגון: אין לי חוסר בתקינה

עמי אסף: יש לך עודף תקינה

ולדימיר בליאק: כמה מורים חסרים היום?      

מעוז ביגון: אני חושב לפתיחת שנת הלימודים אנחנו מדברים על 70 מורים בערך, תלוי כמובן, כל גל עלייה שמגיע וכו', אנחנו נערכים לקליטה שלהם

ולדימיר בליאק: אז כן יש המתנה אם חסרים מורים

מעוז ביגון: לא

ולדימיר בליאק: אז תסביר לי

מעוז ביגון: למדנו במשך השנה וחצי האחרונות באמת להיות 'זמישים' קוראים לזה, זאת אומרת באופן כזה למשל אני אתן דוגמה, יש מורה, אנחנו מעמיסים על מורה במקום קבוצה אחת, שתי קבוצות

מעוז ביגון:  חלק יהיה למידה של תרגול, חלק הוא עובר כבר לקבוצה השנייה

ולדימיר בליאק: איך זה משפיע על התפקוד של המורה? אני מניח שזה מעמיס

מעוז ביגון: אנחנו עשינו את כל מה שאפשר כדי לתת מענה

ולדימיר בליאק: אז יש תלמידים שמחכים

מעוז ביגון: באופן כללי? או אתה מדבר על הרופאים וכו'?      

ולדימיר בליאק: אצלכם, כן

מעוז ביגון: אז אני אומר שוב, באולפנים של המקצועות הרישוי, שזה היה הדיון שנכנסתי אליו, אני לא חושב שיש ממתינים, ואם יש ממתינים זה ממש בשוליים של השוליים

מעוז ביגון:  לגבי כלל העולים באולפנים הראשוניים, אכן יש המתנה

מעוז ביגון:  ההמתנה הולכת ומתקצרת, אנחנו דיברנו פה במהלך הדיונים על חצי שנה ויותר של המתנה

מעוז ביגון:  היום מגיעים אולי לשלושה חודשים, וגם בזה אנחנו מצמצמים

מעוז ביגון:  איך אנחנו מצמצים?      

ולדימיר בליאק: כמה תלמידים?     

מעוז ביגון: כמה ממתינים? אני לא יודע להגיד עכשיו בשלוף, אני יכול לתת הערכה?      

ולדימיר בליאק: כן

מעוז ביגון: להערכה בערך 3000

מעוז ביגון:  כשאני סופר המתנה זה אחרי חודש מהרגע שהוא קיבל הפנייה, הגיע אליי

ולדימיר בליאק: וזה הולך ומתקצר אתה אומר

מעוז ביגון: הולך ומתקצר, וזה יתקצר עוד יותר ברגע שיהיה את הסכם השכר, כי יש לנו ראיונות, אנחנו כל הזמן מראיינים מורים חדשים, הם רואים את סימולציית השכר, הם צריכים גם להתפרנס

מעוז ביגון:  אני מאמין שברגע שזה ייכנס נוכל לצמצם את הפער הזה במהירות

ולדימיר בליאק: כן, בבקשה

אלכס ללוש: לגבי המבחן אני רק רוצה להדגיש את השאלה

אלכס ללוש:  כשאנחנו עושים קורס באופן פרטי, המבחן הוא מנוהל על ידי משרד הקליטה, אז זה לא מבחן פרטי

אלכס ללוש:  והשאלה הייתה למה משרד החינוך לא מכיר במבחן של משרד הקליטה

ד"ר שרי פייר: אני אשמח להתייחס אדוני

ד"ר שרי פייר:  אז שוב, צריך להפריד בין מה שמעוז דיבר עליו, של מקצועות הרישוי, שזה אנחנו גם מראש אומרים שהאולפנים במאגר מוסדות הלימוד לא מגישים לזה, ובין הכרה ברמות א', ב', ג', שמוסדות הלימוד שלנו מלמדים ויכולים לבחון

ד"ר שרי פייר:  מעט מאוד תלמידים נבחנים ברמה ג', אבל יש לנו את המבחן הזה

ד"ר שרי פייר:       כפי שאמרתי שישבנו וגם מעוז היה בשולחנות העגולים, הגענו להסכמה בין משרדית, שצריכה להיות סטנדרטיזציה במבחן, והמבחן של רמות, לא מקצועות הרישוי, מבחן של רמות א', ב', ג', של משרד העלייה והקליטה, צריך להיות

ד"ר שרי פייר:       (היו"ר עודד פורר, 10:41) 

עודד פורר: מכיוון שלא הייתי פה בעשר דקות האחרונות, אבל אני מניסיוני יודע מה התשובות

עודד פורר:  הסיפור הזה של הסטנדרטיזציה והעמידה במבחנים אנחנו נייחד לו דיון ייעודי שלומית, כי זה אירוע, הגישה של משרד החינוך פה לא מקובלת עליי בעליל בהקשר של לימודי עברית, אני כבר אומר לכם את זה מראש

עודד פורר:  הדיון יהיה רק על זה

עודד פורר:  או שבן יודע עברית, או שהוא לא יודע עברית

מעוז ביגון: אין לנו התנגדות עקרונית לדבר הזה

עודד פורר: מה זה משנה אם הוא עשה אולפן או לא עשה אולפן? מה אכפת לי אם הוא לא עשה אולפן?      

מעוז ביגון: אני מסביר, הגישה של משרד החינוך היא לא להגיד - - - להצעה הזאת, אלא לעשות אותה באופן מסודר, ואין התנגדות עקרונית

מעוז ביגון:  גם הייתה החלטה של המנכ"לית הקודמת, שתי המנכ"ליות לדבר הזה

מעוז ביגון:  יש מסמך מסודר

מעוז ביגון:  אין לנו התנגדות לדבר הזה, צריך לעשות הסדרה בדבר

מעוז ביגון:  מאז שהמנכ"ליות התחלפו לא התקדמו עם זה, אין לנו שום התנגדות

עודד פורר: אז אנחנו נסדיר את זה, כרגיל

עודד פורר:       אני רוצה לסכם את הדיון

עודד פורר:  ראשית אני רוצה להודות פה גם להסתדרות המורים, גם משרד האוצר, גם משרד החינוך, גם משרד העלייה והקליטה

עודד פורר:  אנחנו רואים את הקצה, מה שנקרא רואים את החבל הזה של המרתון שאנחנו יכולים לחצות אותו

עודד פורר:  תעזרו לנו לחצות אותו לפני סוף החודש הזה

עודד פורר:  דיי, זה כבר באמת, קצת לחץ אבל בשעה טובה

עודד פורר:  אני רוצה לברך על המוגמר, אבל לפחות במובנים האלה נראה שהמשוכה הזאת כמעט נמצאת מאחורינו, ואני מודה לכל מי שעשה את המאמצים לטובת העניין הזה

עודד פורר:       שתיים, לעניין הוואוצ'רים, משרד האוצר אני מבקש פניית תקציב רק לנושא הוואוצ'רים, היום או מחר שתונח בוועדת כספים

עודד פורר:  זה ברמת החירום, ברמה הזו, ככה צריך להתייחס לזה

עודד פורר:  זאת הבקשה שלי מאגף תקציבים, תעבירו אותה, תשיבו לי בבקשה היום כן/לא

עודד פורר:  אנחנו נמצאים ביולי-אוגוסט, גם אין אולפנים, גם יש הכי הרבה עלייה, וגם אנשים כדי שיוכלו להתחיל לעבוד כבר מיד אחרי החגים, אחרי שהם עברו איזושהי הכשרה

עודד פורר:  אגף תקציבים תבדקו בבקשה את כל נושא תקציב החינוך להחלטת ממשלה והארכה שלו

עודד פורר:  זה דיון שהיה פה בפעם הקודמת עם תירא ממשרד החינוך, תסגרו את הסוגייה הזאת, גם עליה אני רוצה תשובה

עודד פורר:       אני מברך את משרד העלייה והקליטה ואת הסוכנות היהודית, על המיזם המשותף, על מאמץ משותף של שני הגופים, גם להביא תקציב לטובת המיזם המשותף הזה, וגם לסכם אותו, סוף סוף נותן פתרון בשלב הראשון ל-555 עולים, ואני באמת חושב שבתוך העולם שאנחנו נמצאים, מה שחשוב זה מניפה של פתרונות

עודד פורר:  זה ואוצ'רים, והפתרון הזה זה האולפנים עצמם

עודד פורר:  זה כל המערך כולו

עודד פורר:       דבר נוסף, סטנדרטיזציה – אנחנו נקיים דיון ספציפי רק על העניין הזה, הסוגייה שעלתה פה ונפתרה באמת באופן פרטני

עודד פורר:  אני מחפש את הפתרון המערכתי

מעוז ביגון: לדיון הזה צריך גם את הנציבות, שהיא בסוף מחליטה

עודד פורר: אוקיי, שלומית, לדיון הזה של הסטנדרטיזציה גם נציבות שירות המדינה, ורישוי מקצועות רפואיים, כל מי שנוגע בסיפור הזה של רישוי, רק על הסיפור של העברית

עודד פורר:  זהו, תודה רבה, הישיבה נעולה